
CAMEREI DEPUTATILOR



Vă înaintăm, alăturat, Raportul la propunerea legislativă pentru modificarea şi completarea unor dispoziţii din Legea nr.69/1991 privind administraţia publică locală, trimis comisiei noastre pentru dezbatere şi avizare în fond, cu adresa nr.375 din 14 decembrie 1998.



La întocmirea raportului, comisia a avut în vedere avizul nr.D.996 din 15 decembrie 1998 al Consiliului Legislativ.



Prin obiectul său de reglementare, propunerea legislativă face parte, potrivit art.72 alin.3 lit”o” din Constituţie, din categoria legilor organice.



PRESEDINTE,



ION CÎRSTOIU


SECRETAR,







SORIN IOAN MARINESCU

asupra propunerii legislative pentru modificarea şi

completarea unor dispoziţii din Legea nr.69/1991 privind

administraţia publică locală



In urma examinării propunerii legislative pentru modificarea şi completarea unor dispoziţii din Legea nr.69/1991 privind administraţia publică locală, în şedinţa din 12.01.1996, comisia a hotărât că aceasta nu poate fi acceptată şi, în consecinţă, propune Plenului Camerei Deputaţilor respingerea, pentru următoarele motive:

1. Potrivit Programului de Guvernare, Capitolul “Politici de reformă a administraţiei publice”,  Guvernul României a elaborat deja un proiect de lege  privitor la administraţia publică, proiect care se află în dezbaterea Senatului. Propunerea legislativă poate fi reiterată şi avută în vedere cu ocazia  discutării de către Camera Deputaţilor a proiectului de lege iniţiat  de Guvern.

2. Sub aspectul  fondului propunerii legislative, se apreciază că aceasta excede prevederile Constituţiei întrucât primarii, ca autorităţi executive ale administraţiei publice locale, se aleg numai în comune şi oraşe, adică în unităţile administrativ-teritoriale. Satele, părţi componente ale comunei sau oraşului,  nu pot avea o conducere proprie, distinctă de a unităţii administrativ-teritoriale din care fac parte.

3. Sub aspect formal, precizăm faptul că, în propunerea legislativă , nu se menţionează textele din lege care se modifică şi se completează, aşa cum o cer regulile de  tehnică legislativă.

*



Prin obiectul său de reglementare, propunerea legislativă face parte, potrivit art.72 alin 3 lit.”o” din Constituţie, din categoria legilor organice.


PREŞEDINTE,

                                                                 SECRETAR,


ION CÎRSTOIU
                                                  SORIN IOAN MARINESCU

Expert parlamentar

